Viited õigussätetele ja juhised

Rea number Selgitus

1 Bilansilised kirjed (v.a tuletisinstrumendid ja väärtpaberite kaudu finantseerimise tehingud, kuid k.a tagatis) Kapitalinõuete määruse artiklid 429 ja 429b Krediidiasutused ja investeerimisühingud avalikustavad kõik varad peale kapitalinõuete määruse II lisas loetletud lepingute, krediidituletisinstrumentide ja väärtpaberite kaudu finantseerimise tehingute. Krediidiasutused ja investeerimisühingud lähtuvad selliste varade hindamisel kapitalinõuete määruse artikli 429 lõikes 7 ja artikli 429b lõikes 1 sätestatud põhimõtetest. Krediidiasutused ja investeerimisühingud võtavad arvutamisel vajaduse korral arvesse kapitalinõuete määruse artikli 429a lõike 1 punkte i, m ja n, artiklit 429g ning artikli 429 lõike 4 viimast lõiku. Krediidiasutused ja investeerimisühingud kajastavad sellel andmeväljal raha, mis saadakse, ja mis tahes väärtpabereid, mis antakse vastaspoolele väärtpaberite kaudu finantseerimise tehingute kaudu ja mille bilansis kajastamist jätkatakse (st mille puhul kohaldatava raamatupidamistava kohased raamatupidamisarvestuses kajastamise lõpetamise kriteeriumid ei ole täidetud). Krediidiasutused ja investeerimisühingud ei võta selles arvutuses arvesse kapitalinõuete määruse artikli 429 lõiget 8 ega artikli 429a lõike 1 punkte a–h, j ja k, st nad ei vähenda sellel real avaldatavat summat nende erandite võrra.

2 Seoses tuletistehingutega antud mis tahes tagatiste kogunäitaja, kui kõnealused tagatised on kohaldatava raamatupidamistava kohaselt bilansilistest varadest maha arvatud Kapitalinõuete määruse artikli 429c lõige 2 Krediidiasutused ja investeerimisühingud avalikustavad seoses tuletistehingutega antud mis tahes tagatise summa, kui sellise tagatise andmine vähendab kohaldatava raamatupidamistava kohaselt varade summat, nagu on sätestatud kapitalinõuete määruse artikli 429c lõikes 2. Krediidiasutused ja investeerimisühingud ei kajasta sellel andmeväljal nõuetele vastava keskse vastaspoole kaudu kliendipõhiste kliiritavate tuletistehingute alustamise tagatist ega aktsepteeritud rahalist muutuvtagatist, nagu on kindlaks määratud kapitalinõuete määruse artikli 429c lõikes 3.

3 (Tuletistehingutega antud rahalise muutuvtagatisega seotud saadaolevate nõuete mahaarvamine) Kapitalinõuete määruse artikli 429c lõige 3 Krediidiasutused ja investeerimisühingud avalikustavad tuletistehingu vastaspoolele antud rahalise muutuvtagatisega seotud saadaolevad nõuded, kui krediidiasutused ja investeerimisühingud peavad kohaldatava raamatupidamistava kohaselt kajastama neid saadaolevaid nõudeid varana, tingimusel et täidetud on kapitalinõuete määruse artikli 429c lõike 3 punktides a–e sätestatud tingimused. Kuna selline korrigeerimine vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

4 (Korrigeerimine seoses väärtpaberite kaudu finantseerimise tehingu raames saadud väärtpaberitega, mida kajastatakse varana) Korrigeerimine seoses väärtpaberite kaudu finantseerimise tehingu raames saadud väärtpaberitega, kui pank on kajastanud neid väärtpabereid oma bilansis varana. Need summad tuleb koguriskipositsiooni näitajast välja jätta vastavalt kapitalinõuete määruse artikli 429e lõikele 6. Kuna sellel real käsitletav korrigeerimine vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

5 (Bilansiliste kirjete üldised krediidiriskiga korrigeerimised) Kapitalinõuete määruse artikli 429 lõike 4 punktis a nimetatud bilansilistele kirjetele vastavate üldiste krediidiriskiga korrigeerimiste summa, mille krediidiasutused ja investeerimisühingud kapitalinõuete määruse artikli 429 lõike 4 viimase lõigu kohaselt maha arvavad. Kuna sellel real käsitletav korrigeerimine vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

6 (Esimese taseme omavahendite kindlaksmääramisel maha arvatud varasummad) Kapitalinõuete määruse artikli 429a lõike 1 punktid a ja b ning artikli 499 lõige 2 Krediidiasutused ja investeerimisühingud esitavad esimese taseme omavahendite väärtuse regulatiivse korrigeerimise summa, mis on arvutatud vastavalt kapitalinõuete määruse artikli 499 lõike 2 kohaselt tehtud valikule. Täpsemalt esitavad krediidiasutused ja investeerimisühingud kõigi selliste korrigeerimiste summa, mis mõjutavad varade väärtust ja on ette nähtud järgmisega: — kapitalinõuete määruse artiklid 32–35 või — kapitalinõuete määruse artiklid 36–47 või — kapitalinõuete määruse artiklid 56–60 (vastavalt vajadusele). Krediidiasutused ja investeerimisühingud esitavad sellel andmeväljal kapitalinõuete määruse artikli 429a lõike 1 punktis a osutatud summa. Kui esimese taseme omavahendite esitamise valik on tehtud vastavalt kapitalinõuete määruse artikli 499 lõike 1 punktile a, võtavad krediidiasutused ja investeerimisühingud arvesse mahaarvamiste suhtes tehtud erandeid, selliste mahaarvamiste alternatiive ja selliste mahaarvamiste tegemisest loobumist, mis on sätestatud kapitalinõuete määruse artiklites 48, 49 ja 79, võtmata arvesse kapitalinõuete määruse X osa I jaotise 1. ja 2. peatükis sätestatud erandit. Seevastu juhul, kui esimese taseme omavahendite esitamise valik on tehtud vastavalt kapitalinõuete määruse artikli 499 lõike 1 punktile b, võtavad krediidiasutused ja investeerimisühingud lisaks kapitalinõuete määruse X osa I jaotise 1. ja 2. peatükis sätestatud eranditele arvesse ka selliste mahaarvamiste suhtes tehtud erandeid, selliste mahaarvamiste alternatiive ja selliste mahaarvamiste tegemisest loobumist, mis on sätestatud kapitalinõuete määruse artiklites 48, 49 ja 79. Topeltarvestuse vältimiseks ei esita krediidiasutused ja investeerimisühingud korrigeerimisi, mida on kapitalinõuete määruse artikli 111 kohaselt juba kohaldatud riskipositsiooni väärtuse arvutamisel, ega korrigeerimisi, mille puhul ei arvata maha konkreetse vara väärtust. Kuna summa sellel real vähendab koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (negatiivne summa).

7 Bilansilised koguriskipositsioonid (v.a tuletisinstrumendid ja väärtpaberite kaudu finantseerimise tehingud) Ridade 1–6 summa.

8 Vastaspoole krediidiriski standardmeetodi kohaste tehingutega seotud asenduskulu (st ilma aktsepteeritud rahalise muutuvtagatiseta) Kapitalinõuete määruse artiklid 274, 275, 295, 296, 297, 298, 429c ja artikli 429c lõige 3 Krediidiasutused ja investeerimisühingud esitavad kapitalinõuete määruse II lisas loetletud lepingute ning krediidituletisinstrumentide (sealhulgas bilansivälised) artikli 275 lõike 1 kohase praeguse asenduskulu. Asenduskulu ei sisalda aktsepteeritud rahalist muutuvtagatist vastavalt kapitalinõuete määruse artikli 429c lõikele 3; rahalisi muutuvtagatisi, mis on saadud välja jäetud keskse vastaspoole poolelt vastavalt kapitalinõuete määruse artikli 429a lõike 1 punktile g või h, ei võeta arvesse. Kapitalinõuete määruse artikli 429c lõike 1 kohaselt võivad krediidiasutused ja investeerimisühingud võtta vastavalt nimetatud määruse artiklile 295 arvesse uuenduslepingute ja muude tasaarvestuskokkulepete mõju. Toodetevahelist tasaarvestust ei kohaldata. Krediidiasutused ja investeerimisühingud võivad siiski teha tasaarvestust kapitalinõuete määruse artikli 272 lõike 25 alapunktis c osutatud tootekategooria siseselt ja krediidituletisinstrumentide puhul, kui nende suhtes kohaldatakse nimetatud määruse artikli 295 punktis c osutatud lepingujärgset toodetevahelist tasaarvestuskokkulepet. Krediidiasutused ja investeerimisühingud ei kajasta sellel andmeväljal lepinguid, mida mõõdetakse kapitalinõuete määruse artikli 429c lõike 6 kohaste meetoditega, st III osa II jaotise 6. peatüki 4. või 5. jaos sätestatud meetoditega (vastaspoole krediidiriski lihtsustatud standardmeetod või esmase riskipositsiooni meetod). Asenduskulude arvutamisel võtavad krediidiasutused ja investeerimisühingud vastavalt kapitalinõuete määruse artikli 429c lõikele 4 arvesse tagatise kajastamise mõju sõltumatu tagatise netoväärtusele (NICA) klientidega sõlmitud tuletislepingute puhul, mida kliirib nõuetele vastav keskne vastaspool. Summa esitatakse pärast 1,4 suuruse alfateguri kohaldamist, nagu sätestatud kapitalinõuete määruse artikli 274 lõikes 2.

EU-8a Tuletisinstrumentide suhtes kohaldatav erand: asenduskulude makse lihtsustatud standardmeetodi kohaselt Kapitalinõuete määruse artikli 429c lõige 6 ja artikkel 281 Sellel andmeväljal kajastatakse kapitalinõuete määruse II lisa punktides 1 ja 2 loetletud lepingute riskipositsiooni näitaja, mis on arvutatud sama määruse artiklis 281 sätestatud lihtsustatud standardmeetodi kohaselt, võtmata arvesse tagatise mõju sõltumatu tagatise netoväärtusele. Summa esitatakse pärast 1,4 suuruse alfateguri kohaldamist, nagu sätestatud kapitalinõuete määruse artikli 274 lõikes 2. Lihtsustatud standardmeetodit kasutavad krediidiasutused ja investeerimisühingud ei vähenda koguriskipositsiooni näitajat saadud võimendustagatise summa võrra (kapitalinõuete määruse artikli 429c lõige 6). Seega ei kohaldata kapitalinõuete määruse artikli 429c lõikes 4 sätestatud erandit, mis on mõeldud klientidega sõlmitud tuletislepingutele, mida kliirib nõuetele vastav keskne vastaspool. Krediidiasutused ja investeerimisühingud ei kajasta sellel andmeväljal lepinguid, mida mõõdetakse vastaspoole krediidiriski standardmeetodil või esmase riskipositsiooni meetodil.

9 Vastaspoole krediidiriski standardmeetodi kohaste tuletistehingutega seotud võimaliku tulevase riskipositsiooni lisandite summad Kapitalinõuete määruse artiklid 274, 275, 295, 296, 297, 298, artikli 299 lõige 2 ja artikkel 429c Krediidiasutused ja investeerimisühingud esitavad lisandi kapitalinõuete määruse II lisas loetletud lepingute ja krediidituletisinstrumentide (sealhulgas bilansivälised) võimaliku tulevase riskipositsiooni jaoks, mis arvutatakse kapitalinõuete määruse artikli 278 kohaselt määruse II lisas loetletud lepingute puhul ja artikli 299 lõike 2 kohaselt krediidituletisinstrumentide puhul, kohaldades sealjuures kapitalinõuete määruse artikli 429a lõike 1 kohaseid tasaarvestamise eeskirju. Kõnealuste lepingute riskipositsiooni väärtuse kindlaksmääramisel võivad krediidiasutused ja investeerimisühingud võtta vastavalt kapitalinõuete määruse artiklile 295 arvesse uuenduslepingute ja muude tasaarvestuskokkulepete mõju. Toodetevahelist tasaarvestust ei kohaldata. Krediidiasutused ja investeerimisühingud võivad siiski teha tasaarvestust kapitalinõuete määruse artikli 272 lõike 25 alapunktis c osutatud tootekategooria siseselt ja krediidituletisinstrumentide puhul, kui nende suhtes kohaldatakse nimetatud määruse artikli 295 punktis c osutatud lepingujärgset toodetevahelist tasaarvestuskokkulepet. Vastavalt kapitalinõuete määruse artikli 429c lõikele 5 kasutavad krediidiasutused ja investeerimisühingud sama määruse artikli 278 lõike 1 kohaselt potentsiaalse tulevase riskipositsiooni arvutamisel kordajana ühte, välja arvatud klientidega sõlmitud tuletislepingute puhul, mida kliirib nõuetele vastav keskne vastaspool. Krediidiasutused ja investeerimisühingud ei kajasta sellel andmeväljal lepinguid, mida mõõdetakse kapitalinõuete määruse artikli 429c lõike 6 kohaste meetoditega, st III osa II jaotise 6. peatüki 4. või 5. jaos sätestatud meetoditega (vastaspoole krediidiriski lihtsustatud standardmeetod või esmase riskipositsiooni meetod).

EU-9a Tuletisinstrumentide suhtes kohaldatav erand: võimaliku tulevase riskipositsiooni makse lihtsustatud standardmeetodi kohaselt Kapitalinõuete määruse artikli 429c lõige 5 Võimalik tulevane riskipositsioon vastavalt kapitalinõuete määruse artiklis 281 sätestatud lihtsustatud standardmeetodile, kasutades kordajana 1. Summa esitatakse pärast 1,4 suuruse alfateguri kohaldamist, nagu sätestatud kapitalinõuete määruse artikli 274 lõikes 2. Lihtsustatud standardmeetodit kasutavad krediidiasutused ja investeerimisühingud ei vähenda koguriskipositsiooni näitajat saadud võimendustagatise summa võrra (kapitalinõuete määruse artikli 429c lõige 6). Seega ei kohaldata kapitalinõuete määruse artikli 429c lõikes 5 sätestatud erandit, mis on mõeldud klientidega sõlmitud tuletislepingutele, mida kliirib nõuetele vastav keskne vastaspool. Krediidiasutused ja investeerimisühingud ei kajasta sellel andmeväljal lepinguid, mida mõõdetakse vastaspoole krediidiriski standardmeetodil või esmase riskipositsiooni meetodil.

EU-9b Esmase riskipositsiooni meetodi kohaselt kindlaks määratud riskipositsioon Kapitalinõuete määruse artikli 429c lõige 6 ning III osa II jaotise 6. peatüki 4. või 5. jagu Krediidiasutused ja investeerimisühingud avalikustavad kapitalinõuete määruse II lisa punktides 1 ja 2 loetletud lepingute riskipositsiooni näitaja, mis on arvutatud sama määruse III osa II jaotise 6. peatüki 4. või 5. jaotises sätestatud esmase riskipositsiooni meetodi kohaselt. Esmase riskipositsiooni meetodit kasutavad krediidiasutused ja investeerimisühingud ei vähenda riskipositsiooni näitajat saadud võimendustagatise summa võrra (kapitalinõuete määruse artikli 429c lõige 6). Krediidiasutused ja investeerimisühingud, kes ei kasuta esmase riskipositsiooni meetodit, ei täida seda andmevälja.

10 (Välja jäetud keskse vastaspoole pool kliendipõhiste kliiritavate kauplemisriski positsioonide puhul (vastaspoole krediidiriski standardmeetod) Kapitalinõuete määruse artikli 429a lõike 1 punktid g ja h Krediidiasutused ja investeerimisühingud avalikustavad nõuetele vastava keskse vastaspoole kaudu kliendipõhistest kliiritavatest tuletistehingutest tulenevad välja jäetud kauplemisriskipositsioonid, tingimusel et need kirjed vastavad kapitalinõuete määruse artikli 306 lõike 1 punktis c sätestatud tingimustele. Kuna see vähendab koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (negatiivne summa). Avalikustatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist.

EU-10a (Välja jäetud keskse vastaspoole pool kliendipõhiste kliiritavate kauplemisriski positsioonide puhul) (lihtsustatud standardmeetod) Kapitalinõuete määruse artikli 429a lõike 1 punktid g ja h Krediidiasutused ja investeerimisühingud avalikustavad nõuetele vastava keskse vastaspoole kaudu kliendipõhistest kliiritavatest tuletistehingutest tulenevad välja jäetud kauplemisriskipositsioonid (lihtsustatud standardmeetod), tingimusel et need kirjed vastavad kapitalinõuete määruse artikli 306 lõike 1 punktis c sätestatud tingimustele. Summa esitatakse pärast 1,4 suuruse alfateguri kohaldamist, nagu sätestatud kapitalinõuete määruse artikli 274 lõikes 2 (negatiivne summa). Esitatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist.

EU-10b (Välja jäetud keskse vastaspoole pool kliendipõhiste kliiritavate kauplemisriski positsioonide puhul) (esmase riskipositsiooni meetod) Kapitalinõuete määruse artikli 429a lõike 1 punktid g ja h Krediidiasutused ja investeerimisühingud avalikustavad nõuetele vastava keskse vastaspoole kaudu kliendipõhistest kliiritavatest tuletistehingutest tulenevad välja jäetud kauplemisriskipositsioonid (esmase riskipositsiooni meetod), tingimusel et need kirjed vastavad kapitalinõuete määruse artikli 306 lõike 1 punktis c sätestatud tingimustele. Kuna see vähendab koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (negatiivne summa). Esitatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist.

11 Väljakirjutatud krediidituletisinstrumentide korrigeeritud tegelik tinglik väärtus Kapitalinõuete määruse artikkel 429d Krediidiasutused ja investeerimisühingud esitavad väljakirjutatud krediidituletisinstrumentide (st kui krediidiasutus või investeerimisühing pakub vastaspoolele krediidiriski kaitset) tingliku ülemväärtuse, nagu on sätestatud kapitalinõuete määruse artiklis 429d.

12 (Korrigeeritud tegeliku tingliku väärtuse tasaarvestamine ja lisandi mahaarvamine väljakirjutatud krediidituletisinstrumentide puhul) Kapitalinõuete määruse artikkel 429d Krediidiasutused ja investeerimisühingud esitavad selliste ostetud krediidituletisinstrumentide (st kui krediidiasutus või investeerimisühing ostab vastaspoolelt krediidiriski kaitset) tingliku ülemväärtuse, mille aluseks olev üksus on sama nagu krediidiasutuse või investeerimisühingu väljakirjutatud krediidituletisinstrumentidel, kui ostetud krediidiriski kaitse järelejäänud tähtaeg on müüdud krediidiriski kaitse järelejäänud tähtajaga võrdne või sellest pikem. Seega ei tohi väärtus olla iga aluseks oleva üksuse puhul suurem kui vormi EU LR2 – LRCom real 11 esitatud väärtus. Kuna esitatud summa vähendab koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (negatiivne summa). Esitatav summa tuleb esitada ka eelmise andmeväljal nii, nagu ei kohaldataks mingit korrigeerimist.

13 Tuletistehingutest tulenevad riskipositsioonid kokku Ridade 8–12 summa.

14 Väärtpaberite kaudu finantseerimise tehingute brutovarad (ilma tasaarvestuse kajastamiseta) pärast raamatupidamislike müügitehingutega korrigeerimist Kapitalinõuete määruse artikli 4 lõike 1 punkt 77, artikkel 206 ja artikli 429e lõige 6 Krediidiasutused ja investeerimisühingud esitavad kapitalinõuete määruse artikli 206 kohase aktsepteeritud tasaarvestuse raamlepinguga hõlmatud ja hõlmamata väärtpaberite kaudu finantseerimise tehingute raamatupidamistavakohase raamatupidamisliku bilansilise väärtuse, kui lepinguid kajastatakse bilansis varana, eeldades usaldatavusnõuete kohase või raamatupidamisliku tasaarvestuse või riskimaanduse mõju puudumist (st raamatupidamislik bilansiline väärtus, mida on korrigeeritud raamatupidamisliku tasaarvestuse või riskimaanduse mõju arvessevõtmiseks). Kui väärtpaberite kaudu finantseerimise tehingu puhul toimub müügi raamatupidamisarvestus kohaldatava raamatupidamistava kohaselt, tühistavad krediidiasutused ja investeerimisühingud kõik müügiga seotud raamatupidamiskanded vastavalt kapitalinõuete määruse artikli 429e lõikele 6. Krediidiasutused ja investeerimisühingud ei kajasta sellel andmeväljal saadavat raha ega väärtpabereid, mis antakse vastaspoolele eespool nimetatud tehingute kaudu ning mille bilansis kajastamist jätkatakse (st mille puhul raamatupidamisarvestuses kajastamise lõpetamise kriteeriumid ei ole täidetud).

15 (Väärtpaberite kaudu finantseerimise tehingute brutovaradega seotud tasaarvestatud makstaolevate rahaliste nõuete ja saadaolevate rahaliste nõuete summa) Kapitalinõuete määruse artikli 4 lõike 1 punkt 77, artikkel 206, artikli 429b lõike 1 punkt b, artikli 429b lõige 4 ja artikli 429e lõige 6. Krediidiasutused ja investeerimisühingud esitavad väärtpaberite kaudu finantseerimise tehingute brutovaradega seotud selliste makstaolevate rahaliste nõuete summa, mis on tasaarvestatud vastavalt kapitalinõuete määruse artikli 429b lõikele 4. Kuna selline korrigeerimine vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

16 Vastaspoole krediidiriski positsioon väärtpaberite kaudu finantseerimise tehingute puhul Kapitalinõuete määruse artikli 429e lõige 1 Krediidiasutused ja investeerimisühingud esitavad väärtpaberite kaudu finantseerimise tehingute (sealhulgas bilansivälised tehingud) vastaspoole krediidiriski lisandi, mis määratakse kindlaks vastavalt vajadusele kas kapitalinõuete määruse artikli 429e lõike 2 või 3 kohaselt. Krediidiasutused ja investeerimisühingud võtavad sellel andmeväljal tehinguid arvesse kapitalinõuete määruse artikli 429e lõike 7 punkti c kohaselt. Krediidiasutused ja investeerimisühingud ei kajasta sellel andmeväljal vahendatud väärtpaberite kaudu finantseerimise tehinguid, mille puhul krediidiasutus või investeerimisühing pakub kliendile või vastaspoolele kahjuhüvitist või garantiid, mis piirdub kliendi poolt laenuks antud väärtpaberi või raha väärtuse ja laenuvõtja antud tagatise väärtuse vahelise erinevusega, nagu on sätestatud kapitalinõuete määruse artikli 429e lõike 7 punktis a.

EU-16a Väärtpaberite kaudu finantseerimise tehingute suhtes kohaldatav erand: vastaspoole krediidiriski positsioon vastavalt kapitalinõuete määruse artikli 429e lõikele 5 ja artiklile 222 Kapitalinõuete määruse artikli 429e lõige 5 ja artikkel 222 Krediidiasutused ja investeerimisühingud esitavad väärtpaberite kaudu finantseerimise tehingute (sealhulgas bilansivälised tehingud) lisandi, mis arvutatakse määruse kapitalinõuete määruse artikli 222 kohaselt, tingimusel et kohaldatava riskikaalu alammäär on 20 %. Krediidiasutused ja investeerimisühingud võtavad sellel andmeväljal tehinguid arvesse kapitalinõuete määruse artikli 429e lõike 7 punkti c kohaselt. Krediidiasutused ja investeerimisühingud ei võta sellel andmeväljal arvesse tehinguid, mille puhul finantsvõimenduse määra riskipositsiooni väärtuse lisand määratakse kindlaks kapitalinõuete määruse artikli 429b lõikes 1 sätestatud meetodil.

17 Vahendatud tehingutest tulenevad riskipositsioonid Kapitalinõuete määruse artikli 429e lõiked 2 ja 3 ning artikli 429e lõike 7 punkt a Krediidiasutused ja investeerimisühingud avalikustavad selliste vahendatud väärtpaberite kaudu finantseerimise tehingute riskipositsiooni väärtuse, mille puhul krediidiasutus või investeerimisühing pakub kliendile või vastaspoolele kahjuhüvitist või garantiid, mis piirdub kliendi poolt laenuks antud väärtpaberi või raha väärtuse ja laenuvõtja antud tagatise väärtuse vahelise erinevusega, nagu on sätestatud kapitalinõuete määruse artikli 429e lõike 7 punktis a. Riskipositsiooni väärtus koosneb üksnes lisandist, mis on kindlaks määratud kapitalinõuete määruse artikli 429e lõike 2 või 3 kohaselt, nagu on asjakohane. Krediidiasutused ja investeerimisühingud ei kajasta sellel andmeväljal tehinguid kapitalinõuete määruse artikli 429e lõike 7 punkti c kohaselt.

EU-17a (Välja jäetud keskse vastaspoole pool kliendipõhistest kliiritavatest väärtpaberite kaudu finantseerimise tehingutest tulenevate riskipositsioonide puhul) Kapitalinõuete määruse artikli 429a lõike 1 punktid g ja h ning artikli 306 lõike 1 punkt c. Krediidiasutused ja investeerimisühingud esitavad välja jäetud keskse vastaspoole poole kliendipõhistest kliiritavatest väärtpaberite kaudu finantseerimise tehingutest tulenevate kauplemisriski positsioonide puhul, tingimusel et asjaomased kirjed vastavad kapitalinõuete määruse artikli 306 lõike 1 punktis c sätestatud tingimustele. Kui välja jäetud keskse vastaspoole pool on väärtpaber, ei võeta seda sellel andmeväljal arvesse, välja arvatud juhul, kui see on edasipanditud väärtpaber, mida kohaldatava raamatupidamistava kohaselt (st vastavalt kapitalinõuete määruse artikli 111 lõike 1 esimesele lausele) võetakse arvesse täies väärtuses. Kuna selline korrigeerimine vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa). Esitatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist.

18 Väärtpaberite kaudu finantseerimise tehingutest tulenevad riskipositsioonid kokku Ridade 14 kuni EU-17a summa.

19 Bilansiväliste riskipositsioonide tinglik brutosumma Kapitalinõuete määruse artikkel 429f Krediidiasutused ja investeerimisühingud esitavad bilansiväliste kirjete nimiväärtuse vastavalt kapitalinõuete määruse artiklile 429f enne ümberhindlusteguritega seotud mis tahes korrigeerimist ja spetsiifilist krediidiriskiga korrigeerimist.

20 (Korrigeerimine seoses krediidipõhisteks summadeks ümberarvestamisega) Kapitalinõuete määruse artikkel 429f Bilansiväliste riskipositsioonide brutosumma vähenemine ümberhindlustegurite kohaldamise tõttu. Kuna see vähendab koguriskipositsiooni näitajat, mõjutab sellel real esitatav väärtus negatiivselt vormi EU LR2 – LRCom real 22 esitatava summa arvutamist.

21 (Esimese taseme omavahendite kindlaksmääramisel maha arvatud üldised eraldised ja bilansiväliste riskipositsioonidega seotud spetsiifilised eraldised) Kapitalinõuete määruse artikli 429 lõige 4 ning artikli 429f lõiked 1 ja 2 Krediidiasutused ja investeerimisühingud võivad vähendada bilansivälise kirje krediidiriski positsiooniga samaväärset summat üldise krediidiriskiga korrigeerimise vastava summa võrra, mis arvatakse maha esimese taseme omavahenditest. Arvutamisel kasutatakse alammäärana nulli. Krediidiasutused ja investeerimisühingud võivad vähendada bilansivälise kirje krediidiriski positsiooniga samaväärset summat spetsiifiliste krediidiriskiga korrigeerimiste vastava summa võrra. Arvutamisel kasutatakse alammäärana nulli. Nende krediidiriskiga korrigeerimiste absoluutväärtus ei tohi ületada ridade 19 ja 20 summat. Kuna sellised korrigeerimised vähendavad koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa). Esitatav summa tuleb esitada ka eespool vastavatel andmeväljadel nii, nagu seda vähendamist ei kohaldataks.

22 Bilansivälised riskipositsioonid Kapitalinõuete määruse artikkel 429f, artikli 111 lõige 1 ja artikli 166 lõige 9; ridade 19–21 summa. Krediidiasutused ja investeerimisühingud esitavad kapitalinõuete määruse artikli 429f kohaselt kindlaks määratud bilansiväliste kirjete finantsvõimenduse määra riskipositsiooni väärtused, võttes arvesse asjakohaseid ümberhindlustegureid. Krediidiasutused ja investeerimisühingud võtavad selle summa arvutamisel arvesse, et vormi EU LR2 – LRCom read 20–21 mõjutavad seda negatiivselt.

EU-22a (Riskipositsioonid, mis on kapitalinõuete määruse artikli 429a lõike 1 punkti c kohaselt koguriskipositsiooni näitajast välja jäetud) Kapitalinõuete määruse artikli 429a lõike 1 punkt c ning artikli 113 lõiked 6 ja 7 Krediidiasutused ja investeerimisühingud esitavad riskipositsioonid, mis on kapitalinõuete määruse artikli 429a lõike 1 punkti c kohaselt välja jäetud. Esitatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22b (Kapitalinõuete määruse artikli 429a lõike 1 punkti j kohaselt välja jäetud riskipositsioonid (bilansilised ja bilansivälised) Kapitalinõuete määruse artikli 429a lõike 1 punkt j Krediidiasutused ja investeerimisühingud esitavad kapitalinõuete määruse artikli 429a lõike 1 punkti j kohaselt välja jäetud riskipositsioonid, kui samas punktis loetletud tingimused on täidetud. Esitatav summa tuleb esitada ka eespool vastavatel andmeväljadel nii, nagu ei kohaldataks mingit väljajätmist. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22c (Avaliku sektori arengupankade (või üksuste) riskipositsioonid, mis on välja jäetud – avaliku sektori investeeringud) Kapitalinõuete määruse artikli 429a lõike 1 punkt d ja artikli 429a lõige 2 Riskipositsioonid, mis tulenevad varadest, mis on nõuded keskvalitsuste, piirkondlike valitsuste, kohalike omavalitsuste või avaliku sektori asutuste vastu seoses avaliku sektori investeeringutega ja mille võib kapitalinõuete määruse artikli 429a lõike 1 punkti d kohaselt välja jätta. See hõlmab ainult juhtumeid, kui krediidiasutus või investeerimisühing on avaliku sektori arengukrediidiasutus või kui riskipositsioone hoitakse üksuses, mida käsitatakse avaliku sektori arenguüksusena vastavalt kapitalinõuete määruse artikli 429a lõike 2 viimasele lõigule. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel andmeväljal väärtuse sulgudes (negatiivne summa).

EU-22d (Avaliku sektori arengupankade (või üksuste) riskipositsioonid, mis on välja jäetud – tugilaenud) Kapitalinõuete määruse artikli 429a lõike 1 punkt d ja artikli 429a lõige 2 Krediidiasutused ja investeerimisühingud esitavad tugilaenud, mis on kapitalinõuete määruse artikli 429a lõike 1 punkti c kohaselt välja jäetud. See hõlmab ainult juhtumeid, kui krediidiasutus või investeerimisühing on avaliku sektori arengukrediidiasutus või kui tugilaene annab üksus, mida käsitatakse avaliku sektori arenguüksusena vastavalt kapitalinõuete määruse artikli 429a lõike 2 viimasele lõigule. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22e (Muude kui avaliku sektori arengupankade (või üksuste) vahendatud tugilaenude riskipositsioonid, mis on välja jäetud) Kapitalinõuete määruse artikli 429a lõike 1 punkt e Krediidiasutused ja investeerimisühingud esitavad kapitalinõuete määruse artikli 429a lõike 1 punkti e kohaselt välja jäetud riskipositsioonid seoses riskipositsioonide osadega, mis tulenevad tugilaenude vahendamisest teistele krediidiasutustele. See hõlmab ainult juhtumeid, kui krediidiasutus või investeerimisühing ei ole avaliku sektori arengukrediidiasutus või kui tegevus ei ole seotud ühegi üksusega, mida käsitatakse avaliku sektori arenguüksusena vastavalt kapitalinõuete määruse artikli 429a lõike 2 viimasele lõigule. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22f (Ekspordikrediidist tulenevate riskipositsioonide tagatud osad, mis on välja jäetud) Kapitalinõuete määruse artikli 429a lõike 1 punkt f Ekspordikrediidist tulenevate riskipositsioonide tagatud osad, mille võib välja jätta, kui täidetud on kapitalinõuete määruse artikli 429a lõike 1 punktis f sätestatud tingimused. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22g (Välja jäetud ülemäärane tagatis kolmepoolse agendi juures) Kapitalinõuete määruse artikli 429a lõike 1 punkt k Kolmepoolse agendi juures hoiustatud väljalaenamata ülemäärane tagatis, mille võib artikli 429a lõike 1 punkti k kohaselt välja jätta. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22h (Väärtpaberite keskdepositooriumi / krediidiasutuse või investeerimisühingu väärtpaberite keskdepositooriumiga seotud teenused, mis on kapitalinõuete määruse artikli 429a lõike 1 punkti o kohaselt välja jäetud) Kapitalinõuete määruse artikli 429a lõike 1 punkt o Väärtpaberite keskdepositooriumi / krediidiasutuse või investeerimisühingu väärtpaberite keskdepositooriumiga seotud teenused, mille võib kapitalinõuete määruse artikli 429a lõike 1 punkti o kohaselt välja jätta. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22i (Määratud krediidiasutuse või investeerimisühingu väärtpaberite keskdepositooriumiga seotud teenused, mis on kapitalinõuete määruse artikli 429a lõike 1 punkti p kohaselt välja jäetud) Kapitalinõuete määruse artikli 429a lõike 1 punkt p Määratud krediidiasutuse või investeerimisühingu väärtpaberite keskdepositooriumiga seotud teenused, mille võib kapitalinõuete määruse artikli 429a lõike 1 punkti p kohaselt välja jätta. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22j (Eelrahastamise laenude või vahepealsete laenude riskipositsiooni väärtuse vähendamine) Kapitalinõuete määruse artikli 429 lõige 8 Kapitalinõuete määruse artikli 429 lõike 8 kohaselt eelrahastamise laenude või vahepealsete laenude riskipositsiooni väärtusest mahaarvatud summa. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

EU-22k (Välja jäetud riskipositsioonid kokku) Ridade EU-22a kuni EU-22j summa. Kuna see summa vähendab koguriskipositsiooni näitajat, esitavad krediidiasutused ja investeerimisühingud sellel real väärtuse sulgudes (negatiivne summa).

23 Esimese taseme omavahendid Kapitalinõuete määruse artikli 429 lõige 3 ning artikli 499 lõiked 1 ja 2 Krediidiasutused ja investeerimisühingud esitavad esimese taseme omavahendite summa, mis on arvutatud vastavalt kapitalinõuete määruse artikli 499 lõike 2 kohaselt tehtud valikule, mis on esitatud vormi EU LR2 – LRCom real EU-27. Kui krediidiasutus või investeerimisühing on otsustanud esitada esimese taseme omavahendid vastavalt kapitalinõuete määruse artikli 499 lõike 1 punktile a, esitab ta esimese taseme omavahendite summa, mis on arvutatud vastavalt kapitalinõuete määruse artiklile 25, võtmata arvesse kapitalinõuete määruse X osa I jaotise 1. ja 2. peatükis sätestatud erandeid. Seevastu juhul, kui krediidiasutus või investeerimisühing on otsustanud esitada esimese taseme omavahendid vastavalt kapitalinõuete määruse artikli 499 lõike 1 punktile b, esitab ta esimese taseme omavahendite summa, mis on arvutatud vastavalt kapitalinõuete määruse artiklile 25, olles võtnud arvesse kapitalinõuete määruse X osa I jaotise 1. ja 2. peatükis sätestatud erandeid.

24 Koguriskipositsiooni näitaja Vormi EU LR2 – LRCom ridadel 7, 13, 18, 22 ja EU-22k esitatud summade kogusumma

25 Finantsvõimenduse määr (%) Krediidiasutused ja investeerimisühingud esitavad vormi EU LR2 – LRCom real 23 esitatud summa protsendina vormi EU LR2 – LRCom real 24 esitatud summast.

EU-25 Finantsvõimenduse määr (v.a avaliku sektori investeeringute ja tugilaenude väljajätmise mõju) (%) Kapitalinõuete määruse artikli 451 lõike 2 kohaselt avalikustavad kapitalinõuete määruse artikli 429a lõikes 2 määratletud avaliku sektori arengukrediidiasutused finantsvõimenduse määra ilma artikli 429a lõike 1 esimese lõigu punkti d kohaselt kindlaksmääratud koguriskipositsiooni näitaja kohanduseta, st ilma vormi ridadel EU-22c ja EU-22d esitatud kohanduseta.

25a Finantsvõimenduse määr (v.a keskpangas hoitavate reservide suhtes kohaldatava ajutise väljajätmise mõju) (%) Kui krediidiasutuse või investeerimisühingu koguriskipositsiooni näitajast arvatakse kapitalinõuete määruse artikli 429a lõike 1 punkti n kohaselt ajutiselt välja keskpangas hoitavad reservid, määratletakse see määr esimese taseme omavahendite näitajana, mis on jagatud koguriskipositsiooni näitaja ja keskpangas hoitavate väljaarvatud reservide summaga, kusjuures seda määra väljendatakse protsentides. Kui krediidiasutuse või investeerimisühingu koguriskipositsiooni näitajast ei jäeta ajutiselt välja keskpangas hoitavaid reserve, on see määr identne real 25 esitatud määraga.

26 Regulatiivne minimaalse finantsvõimenduse määra nõue (%) Kapitalinõuete määruse artikli 92 lõike 1 punkt d, artikli 429a lõike 1 punkt n ja artikli 429a lõige 7 Krediidiasutused ja investeerimisühingud avalikustavad finantsvõimenduse määra nõude, nagu sätestatud kapitalinõuete määruse artikli 92 lõike 1 punktis d. Kui krediidiasutus või investeerimisühing jätab välja kapitalinõuete määruse artikli 429a lõike 1 punktis n osutatud riskipositsioonid, avalikustab ta korrigeeritud finantsvõimenduse määra nõude, mis on arvutatud vastavalt kapitalinõuete määruse artikli 429a lõikele 7.

EU-26a Täiendavate omavahendite nõuded ülemäärase finantsvõimenduse riski käsitlemiseks (%) Direktiivi 2013/36/EL (edaspidi „kapitalinõuete direktiiv“) artikli 104 lõike 1 punkti a kohaselt pädeva asutuse poolt ülemäärase finantsvõimenduse riski käsitlemiseks kehtestatud täiendavate omavahendite nõuded, väljendatuna protsendina koguriskipositsiooni näitajast.

EU-26b millest: esimese taseme põhiomavahendite vormis (protsendipunktides) Kapitalinõuete direktiivi artikli 104 lõike 1 punkti a kohaselt pädeva asutuse poolt ülemäärase finantsvõimenduse riski käsitlemiseks kehtestatud täiendavate omavahendite nõuete see osa, mis tuleb artikli 104a lõike 4 kolmanda lõigu kohaselt täita esimese taseme põhiomavahenditega.

27 Finantsvõimenduse määra puhvri nõue (%) Kapitalinõuete määruse artikli 92 lõige 1a Krediidiasutused ja investeerimisühingud, kelle suhtes kohaldatakse kapitalinõuete määruse artikli 92 lõiget 1a, avalikustavad oma kohaldatava finantsvõimenduse määra puhvri nõude.

EU-27a Üldine finantsvõimenduse määra nõue (%) Vormi ridade 26, EU-26a ja 27 summa.

EU-27b Kapitalinäitaja määratluse üleminekukorra valik Kapitalinõuete määruse artikli 499 lõige 2 Krediidiasutused ja investeerimisühingud määravad kindlaks avalikustamisnõuete puhul kapitalinäitaja suhtes kohaldatava üleminekukorra, märkides ühe järgmistest: — „täielikult rakendatud“, kui krediidiasutus või investeerimisühing otsustab avalikustada finantsvõimenduse määra vastavalt kapitalinõuete määruse artikli 499 lõike 1 punktile a; — „üleminekuline“, kui krediidiasutus või investeerimisühing otsustab avalikustada finantsvõimenduse määra vastavalt kapitalinõuete määruse artikli 499 lõike 1 punktile b.

28 Väärtpaberite kaudu finantseerimise tehingute brutovarade päevaväärtuste keskmine pärast raamatupidamislike müügitehingutega korrigeerimist ning seotud makstaolevate rahaliste nõuete ja saadaolevate rahaliste nõuete summade tasaarvestamist Kapitalinõuete määruse artikli 451 lõige 3; ridade 14 ja 15 summade keskmine, mis põhineb avalikustamiskvartali iga päeva kohta arvutatud summadel.

29 Väärtpaberite kaudu finantseerimise tehingute brutovarade kvartali lõpu väärtus pärast raamatupidamislike müügitehingutega korrigeerimist ning seotud makstaolevate rahaliste nõuete ja saadaolevate rahaliste nõuete summade tasaarvestamist Kui read 14 ja 15 põhinevad kvartali lõpu väärtustel, on see summa ridade 14 ja 15 summa. Kui read 14 ja 15 põhinevad keskmistel väärtustel, on see summa ridadele 14 ja 15 vastavate kvartali lõpu väärtuste summa.

30 Koguriskipositsiooni näitaja (sh keskpangas hoitavate reservide suhtes kohaldatava ajutise väljajätmise mõju), mis hõlmab real 28 esitatud väärtpaberite kaudu finantseerimise tehingute brutovarade keskmisi väärtusi (pärast raamatupidamislike müügitehingutega korrigeerimist ning seotud makstaolevate rahaliste nõuete ja saadaolevate rahaliste nõuete summade tasaarvestamist). Kapitalinõuete määruse artikli 451 lõige 3 Koguriskipositsiooni näitaja (sh keskpangas hoitavate reservide suhtes kohaldatava ajutise väljajätmise mõju), mille saamiseks on kasutatud avalikustamiskvartali iga päeva kohta arvutatud väärtpaberite kaudu finantseerimise tehingute brutovaradega seotud riskipositsiooni näitaja keskmisi väärtusi (pärast raamatupidamislike müügitehingutega korrigeerimist ning seotud makstaolevate rahaliste nõuete ja saadaolevate rahaliste nõuete summade tasaarvestamist).

30a Koguriskipositsiooni näitaja (v.a keskpangas hoitavate reservide suhtes kohaldatava ajutise väljajätmise mõju), mis hõlmab real 28 esitatud väärtpaberite kaudu finantseerimise tehingute brutovarade keskmisi väärtusi (pärast raamatupidamislike müügitehingutega korrigeerimist ning seotud makstaolevate rahaliste nõuete ja saadaolevate rahaliste nõuete summade tasaarvestamist). Kapitalinõuete määruse artikli 451 lõige 3 Koguriskipositsiooni näitaja (v.a keskpangas hoitavate reservide suhtes kohaldatava ajutise väljajätmise mõju), mille saamiseks on kasutatud avalikustamiskvartali iga päeva kohta arvutatud väärtpaberite kaudu finantseerimise tehingute brutovaradega seotud riskipositsiooni näitaja keskmisi väärtusi (pärast raamatupidamislike müügitehingutega korrigeerimist ning seotud makstaolevate rahaliste nõuete ja saadaolevate rahaliste nõuete summade tasaarvestamist). Kui krediidiasutuse või investeerimisühingu koguriskipositsiooni näitajast ei jäeta ajutiselt välja keskpangas hoitavaid reserve, on see väärtus identne vormi real 30 esitatud väärtusega.

31 Finantsvõimenduse määr (sh keskpangas hoitavate reservide suhtes kohaldatava ajutise väljajätmise mõju), mis hõlmab real 28 esitatud väärtpaberite kaudu finantseerimise tehingute brutovarade keskmisi väärtusi (pärast raamatupidamislike müügitehingutega korrigeerimist ning seotud makstaolevate rahaliste nõuete ja saadaolevate rahaliste nõuete summade tasaarvestamist). Kapitalinõuete määruse artikli 451 lõige 3